पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना ने सोमवार को फिर से नया रिकॉर्ड बनाया है। अब तक के 14 महीने में सबसे अधिक एक ही दिन में संक्रमित मिलने का आंकड़ा अब 351 से बढ़कर 353 हो चुका है। 23 अप्रैल को सर्वाधिक 351 मरीज मिले थे, अब 3 मई को यह आंकड़ा 353 हो गया है। लगातार छठे दिन कोरोना के जिले में 200 से अधिक नए मामले सामने आए हैं।
इससे पहले बुधवार को 214, गुरुवार को 241, शुक्रवार को 236, शनिवार को 229, रविवार को 248 और अब सोमवार को 353 नए कोरोना संक्रमित मरीज मिले हैं। 19 अप्रैल से 14 दिनों में अब तक 11 बार ऐसा हो चुका है, जब कोरोना के 100 या इससे अधिक मामले एक ही दिन में जिले में सामने आए। जबकि 8 बार ऐसा हुआ है जब कोरोना के मामले 200 से अधिक रहे।
सोमवार को जिले भर में मिले 353 में से 120 मरीज ऐसे हैं, जिनकी उम्र 31 से 45 वर्ष के बीच है। 104 मरीज 46 से 55 वर्ष के हैं, जबकि 61 मरीज 55 वर्ष से अधिक उम्र के हैं। चिकित्सा विभाग ने सोमवार को एमजी रोड स्थित एक निजी बैंक में कर्मचारियों के कोरोना के सैंपल भी लिए। चिकित्सा विभाग की ओर से अब प्रतिदिन अलग-अलग ऑफिस और संस्थानों में कर्मचारियों के सैंपल लिए जा रहे हैं।
छाेटीसादड़ी में सबसे कम 4 संक्रमित मिले
सोमवार की रिपोर्ट में सबसे अधिक संक्रमित प्रतापगढ़ में शहरी और ग्रामीण क्षेत्र में मिलाकर 97, ब्लाॅक में 97, अरनोद में 85, धरियावद में 48, पीपलखूंट में 22 और छोटीसादड़ी में सबसे कम चार कोरोना संक्रमित मरीज मिले हैं। धरियावद क्षेत्र में सोमवार को 48 पॉजिटिव मरीज मिले।
चिकित्सा विभाग ने पॉजिटिव मरीज व उसके परिवार के सभी सदस्यों को दवाई वितरण करते हुए उनको होम क्वॉरेंटाइन किया। साथ ही शिक्षा विभाग व बाल विकास विभाग के कर्मचारी भी घर-घर जाकर सर्वे करते हुए बीमार व्यक्ति को हॉस्पिटल भेजने का कार्य कर रहे हैं।
प्रतापगढ़ ब्लाॅक में सर्वाधिक एक्टिव केस : जिले के 5 ब्लॉक में सबसे अधिक कोरोना पॉजिटिव अब भी प्रतापगढ़ ब्लॉक में है। यहां शहरी और आसपास के ग्रामीण क्षेत्र में मिलाकर 812 और ब्लॉक में 628 सहित कुल 1440 एक्टिव केस चल रहे हैं। इसके बाद धरियावद का नंबर आता है, यहां पर शहरी और ग्रामीण क्षेत्र सहित पूरे ब्लॉक में कुल 693 कोरोना पॉजिटिव मरीज हैं। इसके बाद अरनोद में 459, छोटीसादड़ी में 452 कोरोना के एक्टिव केस चल रहे हैं। पीपलखूंट ब्लॉक में वर्तमान में 108 एक्टिव केस हैं।
वर्तमान में 3153 एक्टिव केस : अब तक कोरोना संक्रमण से 30 लोगों की मौत हो चुकी है। वर्तमान में 3153 एक्टिव केस हैं। जिले में अब तक कुल 5044 कोरोना पॉजिटिव मिल चुके हैं। इनमें से 1864 रिकवर भी हो चुके हैं। 70 लोगों का उपचार प्रतापगढ़ और उदयपुर स्थित अस्पतालों में चल रहा है। अन्य लोग होम क्वारेंटाइन हैं। चिकित्सा विभाग की ओर से अब तक जिले भर में 88 हजार 52 सैंपल लिए जा चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn